《大阅》
宋代·师严

长江天设险，荆州国西门。
幕前杖斧钺，赫赫齐晋尊。
熊罴在掌握，百万不敢喧。
固列崖峤立，动色虹蜺翻。
虽云上将猷，亦是明主恩。
高秋鼓角壮，惨澹伤精魂。
山南正困戹齿落，万事已矣秋风生。

作者简介：师严，字道立，襄阳（今属湖北）人。度宗咸淳末元兵围襄阳，脱身奔朝廷，上书论事，不报。客死武陵。事见《谷音》卷上。今录诗六首。